På grund af en skade til Michael Beauchamp måtte AaB-anfører Thomas Augustinussen forlade sin sikre plads på midtaben og træde til i midterforsvaret mod Manchester United i Champions League. Men det kostede dyrt, da en fejl fra Augustinussen var med til at bringe de engelske gæster foran med 2-0 i 3-0-sejren til United. Efter nederlaget i gruppe E havde AaB-træner Bruce Rioch ondt af sin anfører. - Det var et skuffende mål for spillerne og en tragedie for anføreren. Augustinussen havde ellers spillet godt, sagde Rioch om episoden, hvor Augustinussen klodset fik spillet Dimitar Berbatov fri til scoringen. - Mine spillere er skuffede, nok mere på grund af den måde, 0-2-målet blev til på, lød det fra Rioch. /ritzau/
AaB-træner Bruce Rioch kaldte 0-3-nederlaget til Manchester United for en tragedie for anfører Thomas Augustinussen, der blev tvunget ned i forsvaret.